വള്ളിമാങ്ങ

മുന്തിരി (വിറ്റേസ്സീ - Vitaceae) കുടുംബത്തിലെ Vitoidaceae ഉപകുടുംബത്തിൽപ്പെട്ട ചെടിയാണ് കാടൻമുന്തിരി അഥവാ വള്ളിമാങ്ങ. (ശാസ്ത്രീയനാമം: Ampelocissus latifolia). ഇത് ഇന്ത്യൻ ഉപഭൂഖണ്ഡത്തിലെ സ്വദേശിസസ്യമാണ്.Vigne Amer. Vitic. Eur. 8:374. 1884   മഹാരാഷ്ട്ര, കർണാടകം, കേരളം എന്നിവിടങ്ങളിൽ കണ്ടെത്തിയിട്ടുണ്ട്. കേരളത്തിൽ കണ്ണൂർ, കാസർഗോട്, മലപ്പുറം, കോഴിക്കോട്, പാലക്കാട്, കോട്ടയം ജില്ലകളിൽ കാണപ്പെടുന്നു. നിത്യഹരിത വനങ്ങളിൽ അരുവികൾക്ക് സമീപം വളരുന്നു.

Ampelocissus ജീനസിന്റെ ടൈപ് സ്പീഷീസാണിത്. ഇതിന്റെ ബാസിയോനിം ആയ Vitis latifolia എന്ന പേരിലായിരുന്നു പരിഗണിച്ചു വന്നിരുന്നത്. 1824 ഇൽ ആണ് ആദ്യമായി വിവരിക്കപ്പെട്ടത്. page 374

മിനുസമുള്ള തണ്ടുകളുള്ള പടർന്നു കയറുന്ന ചെടി. ഹൃദയാകൃതിയിൽ അറ്റം കൂർത്തതും അരികുകൾ ദന്തുരമായതുമായ ഇലകൾ. ചുവപ്പിനോടടുക്കുന്ന തവിട്ടുനിറത്തിലുള്ള പൂക്കൾ. പാകമാകുമ്പോൾ കറുപ്പു നിറമാകുന്ന കായകൾ(berry) മുന്തിരിക്കുലകളോട് സാമ്യമുള്ള കുലകളിലാണ് കാണപ്പെടുന്നത്. 2-4 കുരുക്കൾ ഓരോ കായയിലും കാണാം. മെയ് മുതൽ ജൂൺ വരെയുള്ള കാലത്താണ് പൂക്കളും കായകളും ഉണ്ടാകുന്നത്.

 ചിത്രശാല 

 References 

വർഗ്ഗം:ഇന്ത്യയിലെ സസ്യജാലം
വർഗ്ഗം:നേപ്പാളിലെ സസ്യജാലം
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:വിറ്റേസ്സീ
വർഗ്ഗം:കേരളത്തിലെ സസ്യജാലം